經數: 一七一五

經名: 法華義記卷第四

頁數: 六二一

上              欄

以出三界外. 于時以理惑敎故有索義也.

問者言. 若無車故索亦應無城可入. 旣有城

可入亦應有車可乘也. 解釋者言. 若以理惑

敎無車故索. 若執敎惑理則有城可入. 是

則城據[&FFFF]#處可以化作. 車在門外可以闇說

也  舍利弗爾時長者各賜諸子等一大車

此下是第八長者賜大車譬. 卽譬上方便品

中第八於諸菩薩中正直捨方便但說無上

道. 明如來爲三乘人說法華. 今就此譬中自

有兩段. 第一雙開兩章門第二從其車高廣

下卽廣釋上兩章門. 兩章門者初言各賜諸

子等. 此一句先開長者心平等章門. 內合明

如來今日平等爲三乘人說大乘經. 令同得

圓極妙果也. 次言一大車此三字卽是第二

所賜物. 章門同用圓極妙果與1爾時衆也.

其車高廣此下是第二卽廣釋上兩章門. 今

先廣釋後所賜物章門. 第二從而作是念下

卽追廣釋前心平等章門. 又此廣釋兩章門

中各有二階. 今且明廣大車門中有二者.

第一先廣[&FFFF]#大車之相. 第二所以者何下卽

釋長者得有此大車之意也. 今言其車高廣

者此卽對於昔日止斷三界正使. 盡處得盡

無生智爲果. 然此果狹而復短. 今日明三

乘行人皆成菩薩受記得佛. 然此佛果超出

五百由旬之外卽是高義. 又傍攝其諸功德

智慧卽是廣也. 是德悉圓故言衆寶莊校也.

周遍總持卽譬周□欄楯也. 如來四辯之中

的明辭辯. 留梵妙響化給四生故言四面懸

鈴也. 軒蓋最高而能覆下譬佛果衆德之中

中              欄

大慈大悲. 此二德高勝而能覆育衆生與樂

之恩拔苦之術也. 又有種種功德莊嚴此慈

悲故云珍奇雜寶而嚴飾之也. 四弘誓如寶

繩交珞. 若不交珞者容有退壞. 內合明聖人

雖復有大慈大悲. 若無四弘誓任持此慈悲.

可有退失之義也. 未解者令解未度者令度.

此兩誓則持大悲拔苦也. 未安者令安未涅

槃者令得涅槃. 此兩誓則持大慈與樂也. 垂

諸華瓔者爲招集觀者無異四攝. 攝化衆生

也. 重敷婉筵者卽氈[&FFFF]#之流也. 然是車中

之物卽譬佛果備諸禪定也. 丹枕者此是色

中之發者也. 譬蘇定發生無相功德也. 標

心極果修習故言駕. 眞無漏如白牛能斷無

明黑闇故言白也. 會二諦之理是眞實之法

故言膚充也. 卽體明說淨無諸塵染. 故言

色潔也. 又能斷除無明巨患故言有大筋力

也. 心會二諦之理路故言行步平正也. 斷

除生死之苦速到涅槃之樂故言其疾如風

也. 又言信首以上諸受學弟子故言又多僕

從也. 所以者何. 此下是第二卽釋長者得

有此大車之意. 正言財寶無窮七珍皆具. 明

知如來蘊內德在懷如充. 又有化他之德盈

外如溢也. 而作是念我財物無極以下是第

二. 卽追廣釋前心平等章門. 今此廣中亦有

兩階者. 第一正廣心平等. 第二所以者何下

卽釋心平等之意也. 問者言. 此佛果自是

一切衆生當來妙果. 云何言如來用此佛果

與衆生耶. 解言. 此實是衆生佛果. 然要須

外緣. 若無如來爲說行因到果方法者. 是

下              欄

則衆生不能離此生死遠至涅槃. 若不爾者

云何經中有授記之義耶    是時諸子各乘

大車得未曾有非本所望此是第九諸子得大

車故歡喜譬. 此卽譬上方便品中第九菩薩

聞是法疑網皆已除千二百羅漢悉亦當作

佛. 明三乘人受行大乘義也   舍利弗於

汝意云何此下是第十不虛妄譬. 卽譬上方

便品中第十汝等勿有疑我爲諸法王下半行

偈明不虛妄也. 今就此譬中自有三段. 第

一如來先作不虛譬問舍利弗. 第二明舍利

弗仰答如來明不虛妄. 第三如來述舍利弗

結成不虛妄也. 今明長者昔日本許諸子三

種小車令出門外. 今平等與諸子珍寶大車.

就情論事爲有虛妄爲無虛妄耶. 內合昔日

令衆生修行斷三界煩惱. 許與衆生三界外

盡智無生智. 今日遂爲衆生平等受記同得

佛果. 如此化方爲是虛妄爲非虛妄. 舍利

弗言. 此下是第二舍利弗仰答佛明不虛妄.

今就此答中自有兩段. 第一言不也世尊此

先總明長者不虛妄也. 第二明不虛妄就此

第二中自有三. 第一明以重奪輕不虛. 第

二別明稱本心不虛. 第三明過本所望不虛

妄也. 就第一中自有三. 初若是長者但令

諸子得[&FFFF]#火難全其軀命非爲虛妄一句. 正

明以重奪輕不虛. 第二何以故若全身命下

釋. 夫人所重[&FFFF]#過身命. 餘外財寶事成[&FFFF]#

遠. 而此長者慈悲令諸子[&FFFF]#焚灼之苦. 全

身與命卽已是不虛之重. 肉復財寶輕物而

當相准. 內合爲義者. 化佛若不方便接化

經數: 一七一五

經名: 法華義記卷第五

頁數: 六二二

上              欄

衆生. 或能廣起煩惱斷滅大乘善根. 只由

如來方便誘化令大乘智願善根不斷不絶.

所重慧命得全. 肉復輕微小果也. 第三肉復

方便於彼火宅中而拔濟之者總結不虛. 欲

明如來設小乘敎. 作根本爲欲與我等大乘

因果. 今日旣同時大乘之解. 此則稱如來

出世大意. 云何虛也. 世尊若是長者此下是

第二明稱本心故不虛. 亦有三階. 初若是長

者乃至不與最小一車下一句正明稱本心故

不虛. 第二何以故是長者先作是意下釋明

方便度衆生. 本不欲與小故. 第三以是因

緣下總結也. 從何肉長者自知財富無量欲

饒益諸子等與大車是第三明過本所望不

虛. 所言過本望者故如昔日許施甲人木案.

此人後來遂惠玉案. 然昔許惠木今忽得玉.

今昔相違實是虛妄. 無奈今日重寶奪昔輕

貨. 貪寶情重不許相違昔日本許惠三界外

盡無生智. 今旣出三界仍爲受記得佛一切

種智. 豈非過本所望也. 佛告舍利弗此下

是第三明如來述舍利弗結成不虛也   舍

利弗如來亦復如是正譬說. 長行中本有兩

段. 第一開譬竟. 自此下竟長行是第二是

合譬段也. 但上開譬之中本有十譬. 今此

合譬中唯合七譬. 略不合第六長者歡喜.

略不合第七諸子索車. 略不合第九諸子得

車故歡喜譬也. 所以爾者子旣出難父1烏得

不喜. 是故合第五義兼第六. 又合第八義兼

第九. 長者旣賜大車諸子*烏得不喜. 故知

合第八義兼第九也. 所以不合第七譬者此

中              欄

義於今日不要. 何以知然. 第七是諸子索

車所索之果是昔方便之敎. 乃更成迷惑之

失. 云何爲要. 是故略不合也. 今合此七譬而

文成六段. 何以故然. 正由第五第八兩譬倂

作一段合之. 是故成六段也. 今先合第一

宅主譬亦名總譬者. 但上譬中本有六義. 今

此中唯正合第一正明宅主. 義兼合餘五義

也. 但上正明宅主義中有三段. 一者明長者

名位處二者正長者三者歎長者之德. 今言

如來亦復如是此先合第二出長者言有大長

者句也. 則爲一切世間之父此一句卽追合

第一明長者名位處. 上言國邑聚落三種今

此一句得總合也. 含靈有識亦是世間. 十

方世界亦是世間. 的論娑婆一化之處亦是

世間也. 於諸怖畏此下卽合第三歎長者之

德. 上開譬中本有三. 一者2有內德二者明

有外德三者明有眷屬. 今者但合第一第二

略不合第三有眷屬也. 於諸怖畏以下是第

一合如來內德. 第二從大慈大悲下竟三菩

提二合如來外化之德. 又此二中各有二階.

內德中有二階者. 初歎如來斷功德備. 怖

畏等是果無明闇蔽等爲因. 子果旣除是故

斷功德備也. 第二從而悉成就下竟智慧波

羅*蜜此明歎智慧德圓也. 大慈大悲此下第

二合如來外化之德. 此中有二者. 第一明

本第二明[&FFFF]#也. 今言大慈此3正明外化本就

中有二. 大慈大悲是章門. 後兩句卽釋之也.

常無懈倦卽釋大悲也. □心利益一切衆生

此卽釋大慈. 是則悲欲拔苦言常無懈倦.

下              欄

慈欲與樂則言□心利益也. 而生三界此下

是第二正明垂[&FFFF]#. 初衆生三界下訖三毒之

火先談大悲之[&FFFF]#拔苦. 次敎化令得菩提此

卽語大慈之[&FFFF]#與樂也. 義兼餘五義者. 言

而生三界朽故火宅此卽是第三火宅義也.

又言爲度衆生此卽兼合得第四五百人及第

六三十子也. 又言生老病死憂悲苦惱之火

此卽兼合第五宅中之火也. 又言敎化令得

三菩提此卽是第三一門也. 故言雖正合長

者復得義兼餘五. 是故亦義皆盡

法華4經疏卷第四5

6妙法蓮華經義記卷第五

光宅7沙門8法雲撰

9譬喩品之餘

見諸衆生此下是第二. 卽合上第二長者見

火譬. 明如來見衆生爲五濁所□也. 譬中

本有三段. 第一是能見第二是所見第三起

悲愍之心. 今合此三段. 見諸衆生此一句卽

合上第一能見. 上言長者見. 爲生老病死此

下卽合第二所見. 上言是大火從四面起但

方便品法說中備明五濁. 上開譬中止言大

火從四面起此語是總. 今此合譬中備明八

苦. 然五濁八苦等皆是煩累之法今合譬中

備明八苦者. 生老病死卽是四苦. 五欲財

利卽是愛別離苦. 何以知之. 正由五欲財

貨離必生苦也. 貪著追心卽是心不得苦.

經數: 一七一五

經名: 法華義記卷第五

頁數: 六二三

上              欄

凡有二種. 一者物昔屬我今日忽失爲追心.

亦是心不得苦. 二者昔來未有今心不得亦

是心不得苦也. 後受地獄畜生餓鬼之苦此

是怨憎會苦. 若生天上此下更擧前苦明五

盛陰苦也. 衆生沒在其中下是第三卽合上

起悲愍之心. 上言卽大驚怖乃至無心出意.

今此中言雖遭大苦不以爲患. 若以苦爲患

便心出苦旣不以苦爲患. 故知無心出意.

此中言東西者非上東西但南北爲縱東西爲

橫  一切衆生皆橫理用心喩若東西也. 終

日自勞然失避苦之方故言馳走也   舍利

弗佛見此已此下是第三卽合上第三長者救

子不得譬. 明用大乘化衆生不得也. 上法說

中有三. 第一擬宜第二無機第三息化也.

但上開譬中有兩段. 第一據勸敎作三重第

二據誡敎作三重. 今此中合譬還作三段但

方法不同. 第一倂疊合誡勸兩家擬宜. 第

二疊合誡勸兩家無機. 第三倂合誡勸兩家

息化也. 今言佛見此已便作是念我爲衆生

之父應拔其苦難者. 牒合擬宜有二. 此是

第一. 然拔苦是大悲之力此卽先合第二誡

敎擬宜. 上言我當爲說怖畏之事乃至具告

諸子也. 第二與無量無邊佛智慧樂令其遊

戱此是追合勸敎擬宜. 上言身手有力此明

不見勸敎. 今不合也. 當以衣[&FFFF]#若以机案從

舍出之. 此明正擬宜今正合也. 但上言衣[&FFFF]#

明大乘因机案譬大乘果. 今此合中正合机

案也合衣[&FFFF]#也. 亦遠擬方便品中我所得智

慧微妙最1一. 明如來總用大乘因果擬宜衆

中              欄

生也   舍利弗如來復作是念此下是第

二. 卽合上誡勸兩家無機. 亦有二. 第一合言

若我但以神力先合誡家無機. 上言父雖憐

愍善言誘喩也. 第二及智慧力捨於方便以

下追合勸家無機. 就中有二. 此句正合無

機. 第二所以者何下釋無機之意. 上言復更

思惟是舍唯有一門而復狹小諸子幼稚未有

所識也. 又見一家解有二重. 第一若我但

以神力以下竟衆生不能以是得度. 正倂合

誡勸兩家無機. 第二所以者何下倂釋兩家

無機之意也. 何由能解佛之智慧但此一句

卽是第三倂合誡勸中兩家息化. 上勸息化

言戀著戱處或當墮落爲火所燒. 上誡息化

言但東西走戱視父而已    舍利弗如彼長

者雖復身手有力而不用之. 此下是第四段

卽合上第四長者以三車救子得譬. 明用三

乘化得衆生也. 今就此合譬中大分爲三段.

第一先牒三種外譬來. 第二帖合第三譬.

第三正合第四譬也. 今者第一牒三種譬者.

初言身手有力而不用之此卽牒上第三外

譬. 次但以慇懃方便下正牒上第四外譬.

次然後各與珍寶大車此下牒上第八外譬.

言如來亦復如是雖有力無所畏而不用之此

卽第二帖合上第三外譬也. 但以智慧方便

下第三正合第四譬也. 今四重料簡將欲合

第四. 所以牒第三譬來者. 爲欲示聖人出

世之意. 意在大乘. 所以復牒爲四譬來者.

爲示如來施權道意. 但衆生無有堪受大乘

之機. 然事不獲已用三乘化. 是故牒第四譬

下              欄

意在於此. 所以復牒第八外譬來者. 爲示

善始令終之意. 雖復中間施小意存於大.

是故牒第八來顯與大之意. 所以2帖合第三

者. 上已合竟旣被牒持. 是故帖合第三令屬

上也. 所以不帖合第八者. 下文自合何須

帖合也. 今第三段正合第四救子得譬. 但

上譬中本有四種. 一者用三車擬宜. 二者見

子有宿好之心. 三者爲說三車. 四者諸子受

行. 此中亦具合四段. 今言但以智慧方便一

句此卽合第一長者用三車擬宜. 上言是時

長者卽作是念此舍已爲大火所燒我及諸子

若不時出必爲火所梵我今當設方便也. 於

三界火宅拔濟衆生此一句是第二合上第二

見子有宿好之心. 上言父知諸子先心各有

所好奇異之物情必樂著爲說三乘. 此下是

第三卽合上第三爲說三車. 但上說三車中

有四階. 一者[&FFFF]#歎三車. 二者示三車處. 三者

勸取三車. 四者保與不虛. 今者亦具足此合

四階. 但不次第. 先合第二示三車處. 第二仍

超合第四保與不虛還合第三勸取三車第

四追合第一[&FFFF]#歎三車也. 今言爲說三乘此

下四行半. 先合上第二示三車處. 卽是示

三乘人盡智無生智在三界外. 上言如此種

種羊車鹿車牛車今在門外可以遊戱也. 我

今爲汝保任此事終不虛也一句. 此卽超合

上第四保與三車不虛. 卽保與三乘人盡智

無生智. 上言隨汝所欲皆當與汝也. 從汝

等但當懃修精進如來以是方便誘進衆生此

二句. 退還合第三勸取三車. 上言汝等於

經數: 一七一五

經名: 法華義記卷第五

頁數: 六二四

上              欄

此火宅宜速出來卽是勸三乘人修行取三乘

果也   復作是言汝等當知此三乘法皆是

聖所稱歎此下三行半卽追合上第一[&FFFF]#歎三

車. 卽是[&FFFF]#歎三乘. 上言而告之言汝等所可

玩好希有難得汝若不取後必憂悔. 羅漢斷

三界結盡不復爲惑所制故言自在也. 若有

煩惱可繫三界. 煩惱旣亡故言無繫也. 昔日

未得無學之時有依有心. 旣證無學德之極

果故言無所依心也. 乘是三乘者羅漢于時

盡智無生智此二智爲果. 所以言乘者. 然入

無餘涅槃之時因盡無生智自運入無餘涅

槃. 是故有果乘之義便得無量安隱快樂者卽

無餘涅槃樂也   舍利弗若有衆生內有智

性. 此下卽合上第四段諸子受行. 上言爾時

諸子聞父所說珍玩之具適其願故. 但上諸

子受行中本有四階. 今具足合上四階但法

用不同. 上譬中直總就三乘人作四階. 今

此中歷別就三乘人各作四階正合. 後擧外

譬帖合. 卽作三重四階. 正合後帖合也. 今

先就聲聞乘作四階正合者. 初言從佛世尊

聞法信受此則合上第一心各勇銳生外凡夫

善根也. 慇懃精進此一句. 卽合上第二互

相推排生內凡夫善根也. 欲速出三界自心

涅槃是第三階. 卽合上第三競共馳走聲聞

乘人. 聞佛說法進入無相行. 見諦思惟治道

斷結也. 是名聲聞乘. 是第四階卽合上第四

階諍出火宅得羅漢果也. 如彼諸子下卽擧

外譬帖合也   若有衆生此下是第二就□

支佛乘又作四階正合之. 初言從佛世尊聞

中              欄

法信受. 此卽合第一心各勇銳緣覺乘人聞

佛說法生外凡夫善根也. 慇懃精進此卽合

第二互相推排生內凡夫善根也. 心自然慧

此下卽合上第三競共馳走. 明中乘人聞佛

說法. 進入無相行見諦思惟治道斷結也.

所以言自然者二諦境是自然. 今慧從境受

名呼慧爲自然也. 是名□支佛1乘. 此卽合

第四諍出火宅證無學果也. 如彼諸子下卽

擧外譬帖合之也   若有衆生此下是第三

菩薩乘人又作四階正合之. 初言從佛世尊

聞法信受. 此卽合第一階心各勇銳生外凡

夫善根也. 慇懃精進此是第二. 卽合互相推

排明菩薩聞佛說法. 生內凡夫善根也. 心

一切智此下第三. 卽合上競共馳走菩薩聞

佛說法. 進入無相行見諦思惟斷結也. 佛

智者卽是三乘中佛果也. 自然智猶如前釋

也. 無師智者正明斷習氣盡成無學果. 呼

無學智爲無師智也. 是加大乘此是第四. 卽

合上諍出火宅證無學果. 如彼諸子下卽擧

外譬帖合也   舍利弗如彼長者見諸子等

安穩得出. 此下是第五段. 卽倂疊第五第

八兩譬. 所以倂合兩譬者. 旣不合第六第七.

故兩譬相□. 正由見大乘機發卽爲說大乘

也. 今就此中自分爲兩段. 第一先牒兩家

外譬來第正正合兩譬也. 初先牒第五外譬.

次從自惟財富下卽牒第八外譬也. 如來亦

復如是下第二正合兩譬. 今先合第五見子

出難譬明大乘機發也. 上開譬中本有二.

第一先明斷惑出三界外登無學果. 二者正

下              欄

明大乘機□. 今具合兩重. 如來亦復如是竟

出三界苦怖畏□道. 卽合上第一見諸子等

安穩得出句也. 得涅槃樂此卽合第二正明

大乘機發. 上言皆於四衢道中露地而坐無

復障□. 今言得涅槃樂. 此涅槃樂是大乘善

機家果. 今擧果目因亦可因中說果也. 若

使理中爲論旣度二種生死. 應是常住涅槃.

而今此敎未明此理故名復倍上數以爲涅槃

如來爾時此下是正合第八長者賜子大

車譬. 明爲說法華經. 但上開譬中本有兩

段. 第一雙開兩章門. 第二雙廣釋兩章門. 但

上開譬中逐文句起盡宜合爲兩段. 今此合

譬之中有合不合有不次第. 宜追開爲六段.

何者心平等章門一也. 一大車章門二也. 廣

一大車三也. 釋廣大車四也. 廣心平等五也.

釋廣心平等六也. 今此中唯不合第六釋廣

心平等. 上言所以者何以我此物周給一國

猶尙不□何肉諸子. 今不合此也. 雖合餘

五階又不次第. 第一先合第四仍勢合第五.

然後追還合第一第二第三也. 今言如來爾

時便作是念竟諸佛法藏卽合第四釋廣一大

車. 上言所以者何是大長者財富無量種種

諸藏悉皆充溢也. 此義具如上釋也. 是諸衆

生皆是我子此下竟而滅度之. 卽是合上第

五廣心平等. 上言而作是念我財物無極不

應以下劣小車與諸子等今此幼童皆是吾子

愛無偏黨也. 是諸衆生脫三界者悉與此.

卽追還合第一心平等章門. 上言各賜諸子

等. 今言悉與. 悉與只是平等之義也. 諸佛禪

經數: 一七一五

經名: 法華義記卷第五

頁數: 六二五

上              欄

定解脫等娛樂之具此卽合第二所賜物章

門. 上言一大車也. 皆是一相一種聖所稱歎

能生淨妙第一之樂. 此卽合第三廣一大車.

上言其車高廣等句也    舍利弗如彼長者

初以三車誘引諸子此下是第六段. 卽合

上第十不虛妄譬. 但上開譬中本有三段.

第一明如來作不虛譬問舍利弗. 今不合也.

第三明如來述成舍利弗. 今1而不合也. 唯

名第二舍利弗答佛正明不虛. 今合此譬中

宜分爲四. 第一先更牒上三種譬來第二正

合第三釋合第四結合也. 第一先牒上三種

譬者. 舍利弗如彼長者牒第一譬. 初以三

車誘引諸子牒第四譬. 然後但與大車以下

牒第八譬也. 如來亦復如是此下是第二正

合. 上身子仰答佛明不虛. 但上答中本有二.

初總答明不虛. 第二別答明不虛. 今言如來

亦復如是無有虛妄. 此卽合上不也. 世尊

總明不虛也. 初說三乘此下卽合上別明不

虛. 就中本有三種. 今次第合之. 初說三乘

此卽合上第一以與重奪輕不虛也. 次言引

導衆生卽合第二稱本心不虛也. 然後但以

大乘而度脫之此卽合第三與過望不虛也.

何以故此下是第三釋合也. 舍利弗以是因

緣此下是第四結合也   而說偈言譬說開

三顯一化中根人本有四段. 但第一正譬說

中有兩段. 第一先明舍利弗請. 第二是如

來答前言. 此兩段各有三. 佛答中有三具

如前述. 第一是緣起. 第二從若國邑聚落竟

百行偈是正譬說. 第三汝舍利弗我此汝印

中              欄

下六十五行偈奬勸受行也. 前又解云此三

段中各開爲二. 緣起有二者. 一呵二許也.

正譬說中有二者. 第一是長行二者偈頌. 自

此以下有百行偈是第二重頌也. 但上長行

中本有二. 第一開譬第二是合譬也. 今就百

行偈中亦分爲二. 第一有六十五行半偈頌

上開譬. 第二告舍利弗我亦如是下有三十

四行半偈頌合譬也. 上開譬中本有十譬今

唯頌九譬. 略不頌第十不虛妄譬. 何以故

然. 舊解言所以不頌第十者. 上不虛妄譬本

是舍利弗作此不虛妄譬. 今者是佛說偈云

何用佛說偈頌舍利弗語耶. 今一家所習不

用此解. 凡如此處亦復何限. 故如壽量品

中佛作醫師不虛譬. 問彌勒彌勒答佛明不

虛. 及至下佛還舍彌勒不虛譬. 又如分別功

德品中佛說長行彌勒偈頌如此. 比例實爲

不少. 今所以不頌者. 明不虛之意本令物得

實解. 時衆旣得信心不虛妄義其意自顯.

是故略不頌第十不虛譬也. 今六十五行半

正頌九譬亦開爲九段. 第一有三十三行偈.

頌第一宅主譬亦名總譬者. 第二從是時宅

主在門外立下有兩行偈. 頌第二長者見火

譬. 第三長者聞已驚入火宅有六行偈. 頌

第三長者救子不得譬. 第四爾時長者而作

是念諸子如此益我愁惱下有七行半. 頌第

四長者救子得譬. 第五長者見子得出火宅

下有三句偈. 頌第五見子出難譬. 第六坐

師子座而自慶言下有四行一句. 頌第六長

者歡喜譬. 第七爾時諸子知父安坐下有三

下              欄

行偈. 頌第七諸子索車譬. 第八長者大富庫

藏衆多下有七行半偈頌. 第八賜大車譬.

第九諸子是時歡喜踊躍下有一行半偈. 頌

第九諸子得車故歡喜譬也. 三十三行偈頌

第一. 兩行偈頌第二. 六行偈頌第三. 七行

半偈頌第四. 三句偈頌第五. 四行一句頌第

六. 三行偈頌第七. 七行半頌第八. 一行半頌

第九. 上宅主總譬中本有六義. 今者唯頌

四義略不頌第三一門第六三十子也   今

三十三行分爲四段. 初一句頌第一長者.

第二有三行一句頌第二一大宅. 第三有半

行頌第四五百人. 第四餘有二十九行偈頌

第五宅中火起也. 上明長者中有三. 初若國

邑聚落者名位之處. 第二有大長者正明長

者. 第三其年衰邁下歎德也. 今言譬如長

者此一句唯頌有大長者也. 名位處及歎德

略不頌也. 有一大宅此下三行一句頌大宅.

人多用此偈頌國邑聚落此則不然也. 正頌

其家廣大. 但譬中直言其家廣大. 今此第

二廣[&FFFF]#大宅之相. 然文句與上第五[&FFFF]#火相

相類. 雖類而非. 下自別有文句頌火起也.

旣以三界爲宅故大也. 三界念念無常故頓

弊. 色無色界如堂欲界如舍然三界無安故

言高危也. 命如柱根亦念念無常故言□朽.

心識如梁棟亦念念生滅故言傾科也. 業爲

基2陛旣是無明相惑虛□橫造故言頹毁也.

四大如牆壁皆爲無常所壞故言□坼也. 色

香味觸皆念念無常故言泥塗□落也. 色

香味觸皆念念無常故言泥塗□落也. 四威

儀不周正故言覆[&FFFF]#亂墜也. 又言頭髮牙□

經數: 一七一五

經名: 法華義記卷第五

頁數: 六二六

上              欄

莊嚴身者也五識取緣不復相應. 亦卽體

念念生滅故見椽□差脫也. 又言五根也.

聖人捷疾智觀觀此無常之境. 故言周障屈

曲. 屈曲者委悉也. 有五百人止住其中. 此

半行是第三頌上五百人也. [&FFFF]#梟雕鷲此下

有二十九行. 是第四頌第五火起也. 上言堂

閣朽故牆壁頹落乃至周□俱時□然火起

也. 但上長行不的道三界. 今偈中委悉. 是故

別明三界火起. 今二十九行偈分爲四. 初有

二十二行偈明宅中火起. 卽是欲界火起.

第二從惡獸毒1蟲下有三行半偈. 明窟穴中

火起卽是色界火起. 第三從蜈蚣□□下有

兩行半偈. 明虛空中火起卽是無色界火起.

第四其宅如是甚可怖畏下一行總結火起

也. 就前三段中各有四階明義. 第四止一不

開也. 今且就前二十二行明欲界火起中有

四階者. 第一有十七行半偈. 先[&FFFF]#列所燒衆

生   第二是朽故宅屬于一人下一偈明欲界

火起所由. 第三於後宅舍忽然火起有兩行

偈正明火起. 第四諸鬼神等揚聲大叫有一

行半偈總結被燒之相也. 又就前十七行半

偈中自有三段. 初有六行偈先別出五鈍使

衆生. 第二從處處皆有下十行偈又別出五

利使衆生也. 第三從夜叉餓鬼下一行半偈

總結被燒衆生也. 就前二階中各有二. 第三

不開也. 就六行中自有二者. 初有五行半偈

別出五鈍使衆生. 第二有半行總結五鈍使

衆生也. 今五行半明五鈍使衆生卽成五階.

初半行明慢使. 二一行半明瞋使. 三一行明

中              欄

癡使. 四兩行明貪使. 五二句明疑使也. 初

[&FFFF]#梟雕鷲下半行先明慢使衆生也. 次□蛇

□蝎下有一行半明瞋使衆生也. 次屎尿[&FFFF]#

處下一行明癡使衆生. 屎尿等以譬五塵. 然

衆生貪著五塵如□□等貪屎尿也. 狐狼野

干此下兩行明貪使衆生. 然死尸等且譬五

塵. 衆生競取五塵色聲香味觸故言咀[&FFFF]#也.

更相2劫奪橫取無道故言踐3□也. □爭齟

Ｃ□□吠[&FFFF]#此二句明疑使衆生. 思因果之理

爲有爲無未判見心如兩狗未決也. 其舍恐

怖變狀如是此下半行是第二總結五鈍使衆

生也. 處處皆有□魅□□此下十行第二別

出五利使衆生. 亦有二者. 初此半行偈先總

明五利使衆生. 第二有九行半別出五利使

衆生. 然前明鈍使衆生初別後總明. 五利使

衆生初總後別也. 夜叉惡鬼此下九行半是

第二別出五利使衆生. 旣明五利使卽成五

階. 初三行明邪見. 次兩行半明戒取. 次一行

半明我見. 次半行明見取. 次兩行明斷常二

見. 是邊見也. 夜叉惡鬼下三行先明邪見衆

生者謗無因果. 然因果卽是四諦謗無滅道因

果如食□人肉也. 毒4蟲之屬以下明無苦集.

就中先一行列出苦集. 次一行半正明謗也.

孚乳爲因卽是集諦. 産生爲果卽是苦諦. 皆

有苦集各不相關故言各自藏護也. 5夜叉競

來此下一行半是第二正明邪見衆生謗無苦

集因果也. 邪見6縛成上品故言惡心轉熾也.

緣邪論僻義故言□諍之聲也. 此必招三塗之

苦故言甚可怖畏也7也. 鳩槃□鬼此下兩行

下              欄

半偈是第二階明戒取衆生. 卽是持鉤狗鹿

戒也. 平地小高稱爲土□. 欲明戒取衆生

伏三塗因. 生人天之中如土□也. 有時厭

欲界之苦伏欲界結暫生色界如離地一尺

也. 有時厭色界之苦卽伏色界結暫生無色界

如離地二尺也. 伏結生色無色界如往然. 暫

時折伏. 非是永伏還復退三途故言反也. 此

戒取衆生非是如理用心故言縱逸. 勞而無

功故言嬉戱也. 捉狗兩足撲令失聲者有人

解言. 色界衆生謗無色無因無果如捉狗兩

足. 又謗欲界無因無果如以脚加頸一. 往乃

類□實不然. 今明欲界有十使衆生下自別

有文明色界. 那得言是色界耶. 今捉狗兩足

撲令失聲者謗無苦集. 令因果理絶而不通

故言失聲也. 以脚加頸怖狗自樂者謗無滅

道二諦也. 又解謗無業煩惱爲集故言捉狗兩

足等也. 復謗無苦爲果故言以脚加頸等也

8有諸鬼其身長大此下一行半明我見衆生

我大色小故言長大也. 旣無□愧故言裸形

也. 復有諸鬼其咽如針. 此半行明見取衆生

不能自計證成他見是事實餘妄語也. 復有

諸鬼首如牛頭此下兩行明斷常二見衆生. 牛

首有兩角譬斷常二見必相隨也. 從夜叉餓

鬼諸惡鳥獸下一行半是第三總結被燒衆生

不開也. 色無色界如[&FFFF]#□窺看上界之明也.

是朽故宅屬于一人. 此一行是第二明欲界

火起所由. 祇由長者暫行不在致令宅中火

起. 內合明如來昔日已曾化此衆生. 于時暫

得折伏煩惱不起. 無異長者在時有火未起.

經數: 一七一五

經名: 法華義記卷第五

頁數: 六二七

上              欄

感緣旣盡如來更歷他方. 然此衆生遂復更

廣起煩惱[&FFFF]#然火盛. 故云火起所由也. 於後

舍宅□然火起此下兩行是第三正明欲界火

起. 卽是正頌□然火起句也. 諸鬼神等揚聲

大叫此下一行半偈是第四總結欲界衆生被

燒之相也. 惡獸毒*蟲此下三行半偈是第二

明色界火起. 就中亦有四階者. 初一行先明

欲界衆生爲煩惱八苦所惱. 故仍伏欲界結

生色界爲藏竄孔穴也. 第二言薄福德故一

句明火起所由也. 第三言爲火所燒一句正

明色界火起也. 第四餘有兩行明色界衆生

被燒之相也. 蜈蚣□□此下兩行偈第三明

無色界火起. 亦有四階者. 初一行先明色界

衆生伏色界結. 生無色界也. 第二言鳩槃□

鬼隨取而食. 此半行火明火起所由. 由彼處邪

見人敎化而取故言隨取而食也. 第三言又

諸餓鬼頭上火燃此半行正明無色界火起也.

第四飢渴熱惱周障悶走此半行明被燒之相

也. 其宅如是甚可怖畏此下一行是大段第

四總結三界火起不開也   是時宅主在門

外立此下兩行偈頌上第二長者見火譬. 譬

中本有三段. 一者能見二者所見三者起悲

哀之心. 今此中不頌起悲愍之心. 雖不頌

悲愍之心. 猶成三段. 上直言長者見火然不

出見處. 今此中長出見處以長補所闕終成

三段也. 三段者. 第一半行先出見火之處.

第二一句頌能見. 第三一行一句頌所見也.

今者第一言是時宅主在門外立. 先出見火

之處. 然立是欲行之相. 如來在法身地將欲

中              欄

應來三界接化衆生. 猶如長者欲入門也. 聞

有人言. 此一句是第二卽頌上能見. 上言

長者見今此中言聞此則以聞代見. 上譬道

見此明如來有照機之智. 此中道聞卽談感

聖人之機. 然感佛出世之機來關聖智. 如聞

有人言也. 汝諸子等此下一句是第三卽頌

上第二所見. 上言是大火從四面起. 向言

聞有人言聞何所道. 正言汝諸子等. 先因

遊戱來入此宅有人解言. 從三界外流來入

三界中. 故言入此宅. 今所習不然. 昔二萬億

佛所已曾受大乘化. 卽是父子義. 故言汝諸

子等. 先因遊戱來入此宅者故如遺敎所明.

其未度者皆亦已作得度因緣. 昔有大乘解

之時于時位心皆作出生死意. 後起煩惱失

大乘解卽便成入生死義. 來入之義其意如

此. 稚小者于時大乘解弱故言稚小. 只由

解弱故失解起煩惱故言無知也    長者聞

已此下有六行偈. 頌第三救子不得譬. 上

譬中本有誡勸兩段. 兩段之中各有三階. 卽

是擬宜·無機·息化. 念此中亦備頌上兩段.

各三階者但方法不同. 法不同者就此六行

中分爲三段. 初言長者聞已已下五行頌兩

家擬宜. 次有二句頌兩家無機. 次有二句

頌兩家息化也. 長者聞已下此三段各有二.

第一一偈先頌勸家擬宜. 卽是身手有力下

是也. 二告喩諸子下有四行偈卽頌誡家擬

宜. 卽是我當爲說怖畏之事下是也. 諸子無

知下二句是第二. 卽倂頌兩家無機. 有二

者. 初言諸子無知一句卽勸家無機. 上無機

下              欄

中本有二. 今不頌第一大乘敎於其無用. 卽

是是舍唯有一門而復狹小唯頌有小無大.

今此諸子無知一句總頌上有小無大. 卽是

諸子幼稚未有所識也. 二雖聞父誨一句卽

頌誡家無機卽是父雖憐愍善言誘喩也. 第

三兩句頌兩家息化自有二者. 初句卽頌勸

家息化卽是戀著戱處也. 二嬉戱不已一句

卽頌誡家息化. 上言東西走戱視父而已也.

又解言. 不頌勸家三段唯頌誡家二段. 前

五行頌擬宜後一行頌無機不頌息化. 上擬

宜中有二. 第一思惟救子方法. 第二正擬宜.

此中亦分爲二. 初一行頌思惟方法. 第二告

喩諸子下四行正頌擬宜    是時長者而作

是念此下有七行半偈. 頌上第四長者以三

車救子得譬. 但上譬中本有四段. 第一以

三車擬宜二者見子有宿好之心. 三者爲說

三車四者諸子受行. 今此中略不頌第二見

子1宿好. 上言父知諸子先心各有所好奇

異之物情必樂著也. 今七行半中分爲三段

頌上三段初三行先頌第一三車擬宜. 次三

行超頌第三爲說三車. 次一行半頌第四諸

子受行也. 今爾時長者而作是念下三行頌

第一三車擬宜. 卽是爾時長者卽作是念此

舍已爲大火所燒下是也. 告諸子等此下三

行卽是超頌第三爲說三車. 上說三車中本

有四階. 今三行具足頌之. 一行頌第一三

句頌第二. 又三句頌第三. 半行頌第四也.

今告諸子等一行卽頌第一[&FFFF]#歎三車. 上言

而告之言汝等所可玩好希有難得汝若不取

經數: 一七一五

經名: 法華義記卷第五

頁數: 六二八

上              欄

後必憂悔也. 次羊車鹿車此下三句卽頌第

二階示三車處. 上言如此種種羊鹿牛車今

在門外也. 汝等出來又有三句. 卽頌上第

三勸取三車. 上言汝等於此火宅宜速出來

也. 次隨意所樂可以遊戱. 此半行卽頌上第

四保與不虛. 上言隨汝所欲皆當與汝也. 諸

子聞說如此諸車此下一行半頌第四諸子受

行. 上受行中本有四階. 今唯頌三階略不

頌第二互相推排也. 初諸子聞說如此諸車

此半行. 先頌心各勇銳外凡夫行也. 卽時

奔競馳走此六字. 卽頌競共馳走見諦思惟

修道行也. 而出下半行二字. 卽頌諍出火宅

得無學果也. 又解云. 略不頌前二唯頌後二

也    長者見子得出火宅此下有三句. 卽

頌第五見子出難譬也. 上譬中有二. 一者先

明斷惑出三界得無學果. 二者正明大乘機

發初二句先頌無學果也. 住於四衢一句正

頌大乘機發也   坐師子座此下有四行一

句頌上第六長者歡喜. 今就此四行一句中

自有三段. 初三句正頌歡喜踊躍也. 此諸子

等此下三行釋致喜所由. 由脫難故所以歡

喜也. 是故諸人我今快樂此半行是第三結

歡喜也   爾時諸子知父安坐此下有三行

偈. 頌第七諸子索車明三乘人索果也. 就此

三行中自有四階. 半行明索車時. 一行正八頌

索車. 一行明頌如來于時許車之辭. 半行卽

結頌索車也. 今者爾時諸子知父安坐下此

半行. 是第一先明索車時祇是知父安坐之

時. 內合明如來見衆生大乘機發稱如來本

中              欄

意. 故言安坐也. 皆詣父所此下一行是第二

正頌上索車也. 如前所許一行是第三卽頌

如來于時許車之辭也. 今正是時下半行是

第四卽結頌索車也   長者大富此下有七

行半頌第八賜大車譬. 卽是說法華. 上譬

中本有兩段. 第一先雙開兩章門第二雙廣

釋兩章門. 今七行半亦分爲二. 初有七行先

頌上第二廣章門. 第二餘半行追頌開兩章

門. 又此頌廣之中唯頌廣一大車不頌廣心

平等. 但廣大車本有二. 一者正廣二者釋廣.

今初有一行半頌先頌釋廣大車卽是. 所以

者何是長者財富無量也莊校嚴飾. 此下五

行半卽追頌上正廣大車. 上言其車高廣衆

寶莊校也. 以是妙車此下半行是第二卽追

頌上開兩章門. 此一句先頌一大車章門也.

次等賜諸子一句卽追頌心平等章門也

諸子是時歡喜踊躍此下有一行半偈卽頌第

九諸子得大車故歡喜譬. 上言是時諸子各

乘大車得未曾有也. 略不頌第十不虛也

告舍利弗我亦如是此下有三十四行半偈是

第二卽頌長行中第二合譬段也. 又上合譬

中唯合七譬不合第六第七第九也. 雖合七

譬倂合第五與第八譬. 故文句成六段. 今此

中亦頌合七譬文便成七段. 但七名雖同意

致有異. 上長行不合第六第七. 今亦不頌.

上合第一第二第三第四第十譬. 今亦頌之.

上倂合第五第八譬. 今偏頌第八譬. 上合第

五不合第九. 今此中義頌合第九略不頌第

五也. 今就三十四行半中. 亦分爲七段. 第

下              欄

一有四行頌合第一宅主總譬. 第二如來已

離三界火宅下有兩行頌合第二見火譬. 第

三而今此處多諸患難下亦有兩行頌合第三

救子不得譬. 第四是以方便爲說三乘下有

四行頌合第四救子得譬. 第五汝等若能信

受是語下亦有四行頌合第八賜大車譬. 第

六得如是乘令諸子等下有三行義頌合第九

諸子得車歡喜譬. 第七告舍利弗汝諸人等

下有十五行半頌合第十不虛妄譬也. 四行

偈頌合第一. 兩行偈頌合第二. 兩行偈頌

合第三. 四行偈頌合第四. 四行偈頌合第八.

三行偈義頌合第九. 十五行半偈頌合第十.

上合第一宅主總譬中唯正合一長者義. 義

中復得兼合餘五義. 今此四行偈得頌兼合

五義唯略不頌合一門也. 今言我亦如是一

行先頌合長者上言如來亦復如是也. 世

間之父一句卽頌合則爲一切世間之父也.

一切衆生皆是吾子此一切卽得頌合兩義.

初言一切衆生卽得頌合五百人也. 皆是吾

子下三句卽得頌合三十子也. 三界無安

下一句偈卽得頌合有一大宅義也. 常有生

老下此一行卽是頌合宅中有火義也   如

來已離此下兩行卽頌合第二見火譬. 上言

見諸衆生爲生老病死. 但上合譬中且合三

種. 一者合能見. 二者合所見. 三者合起悲

愍之心. 今此兩行唯得頌合能見所見不頌

合悲愍之心也. 雖然猶成三段. 何以知然.

正猶長出如來見衆生之處故也. 今言如來

已離三界火宅下一行. 先出見衆生之處.

經數: 一七一五

經名: 法華義記卷第五

頁數: 六二九

上              欄

次半行頌合第一能見. 次半行頌合第二所

見也. 今第一一行明見衆生之處. 如來久絶

三界之累故言已離也. □然在法身之地言

寂然1間居也. 林者無漏法林也. 栖神在法

身之地. 縱任居累□之表故言安處林野也.

然法華經所明法身者不同常住也. 解有二

種. 一云延金剛心久住世者以爲法身. 又云

正明總十方諸佛更互相望. 故知無量壽卽

時在西方敎化未來此間. 此間望彼彼卽是

法身. 然應身本有形有像. 法身本無形像.

佛旣未來此間於此間卽無形無像. 卽是法

身. 若來應此間卽於應此間是應身. 他方望

此間卽持此間作法身也. 今此三界皆是我

有此半行是此中第二卽頌合上第一能見

也. 其中衆生悉是吾子此半行是此中第三

卽頌合上第二所見也  而今此處此下有

兩行卽頌合上第三救子不得譬. 但上開譬

中本有誡勸兩段亦各有三. 及至合譬之中

分爲三段. 卽疊合誡勸擬宜疊合兩家無機

又疊合兩家息化. 今此兩偈唯頌合誡邊.

但誡中本有三. 今此中略不頌合誡息化. 唯

頌合誡擬宜與無機. 今言而今此處多諸患

難唯我一人能爲救護此一行正頌合誡擬

宜. 上言佛見此已便作是念我爲衆生之父

應拔其苦難也. 雖復敎詔而不信受此一行

卽頌合上誡無機. 上言若我但以神力下是.

今言雖復敎詔而不信受顯無機. 若以神力

通之無有信受. 下卽釋言於諸欲染貪著深

故也   是以方便此下有四行卽頌合第四

中              欄

救子得譬. 上合第四譬. 中本有三段. 第一

先牒擧三種外譬. 今者不頌也. 第二言如

來亦復如是雖有力無所畏而不用之卽帖合

第三外譬. 今者亦不頌也. 唯頌第三段正合

第四譬. 但上合第四譬中本有四段. 今此

中略不頌合第二於三界火宅拔濟衆生見機

之義. 今此四行中有二重. 第一三行正頌上

合三段. 第二一行合三以爲一結成上義. 此

是義出不頌上也. 今就三行中初一句頌合

第一以三乘擬宜. 次一行一句頌合第三爲

說三乘. 次一行半頌合第四諸子受行也. 今

言以是方便一句是頌合第一用三乘擬宜.

上言但以智慧方便也. 爲說三乘此下一行

一句是偈中之第二. 卽頌合上第三爲說三

乘. 上說三乘中本有四階. 今此一行一句唯

得頌合一階卽是示三果處. 上言汝速出三

界當得三乘聲聞□支佛佛乘示三乘人果處

也. 自餘三階略不頌合也. 是諸子等若心決

定此下一行半是偈中之第三卽頌合上第四

諸子受行. 但上合譬中歷別. 就三乘人各作

四階. 今者亦就三乘頌合. 但不盡合四階唯

各得頌合三人第四階. 今一行半自有二. 初

總後別今言是諸子等若心決定. 此半行總

明三乘人皆得無學果□是決定之義也. 下

一行別明三乘人得無學果. 初言具足三明

及六神通此半行卽是聲聞決定果正頌合上

是名聲聞乘. 卽是開譬中諍出火宅也. 有得

緣覺一句卽是頌合上是名□支佛乘. 緣覺

無學果卽是開譬中諍出火宅也. 不退菩薩

下              欄

一句卽是頌合上是名菩薩乘. 卽是得無學

果. 亦是開譬中諍出火宅也. 汝舍利弗我爲

衆生下一行. 第二合三以爲一結成上義也.

此一行是義出不頌上今猶屬上也   汝等

若能信受是語一切皆當成得佛道. 此下有

四行卽頌合第八賜大車譬. 但上正合第八

譬中追開作六階. 唯合五階不合第六階也.

今此四行分作兩段. 第一此一行偈中得頌

合兩階. 卽是上是諸衆生脫三界者悉與諸

佛禪定解脫等卽是心平等及所賜物等之義

也. 是乘微妙淸淨第一下三行頌合上廣大

車. 上言皆是一相一種聖所稱歎能生淨妙

第一之樂也. 故此四行唯得頌三階也

得如是乘令諸佛子下三行卽義頌合第九諸

子得大車故歡喜譬. 上長行中本不合此第

九. 今者義頌合也. 然此三行中初二行正義

頌上明行一因得一果故定喜也. 第二以是因

緣下一行明無異因也. 今第一乘是寶乘直

至道場者. 明如來旣爲三乘人受記未來得

佛. 于時時衆相與標心買當來佛果之上修

習進行. 卽是乘是寶乘是境界乘也. 直至道

場者萬行皆是至道場. 但其金剛心時剩得佛

最近修行至金剛. 此是直至道場之義也

告舍利弗汝諸人等此下有十五行半偈. 倂

頌合第十不虛妄譬. 上合譬中本有四段. 第

一先牒上三種外譬來第二正合. 第三釋

合. 第四結合也. 今唯頌第二正合餘者悉

不頌也. 上第二正合不虛妄中自有二. 初

言如來亦復如是無有虛妄此則總明不虛.

經數: 一七一五

經名: 法華義記卷第五

頁數: 六三○

上              欄

今者亦不頌合也. 今唯頌合三種別明不虛

以重奪輕. 不虛稱本心. 不虛與過望不虛.

今就此十五行半偈中大分爲三段. 初有一

行偈是第一先明父子相關以開不虛之端.

內合明如來昔日已曾一萬億佛所化此衆

生. 于時衆生生大乘解卽是子義. 然解不孤

生生由於佛. 如來有生物解之能. 卽是父義

也. 第二有十三行半正頌合上三種不虛也.

第三餘一行卽擧法王. 結明不虛之意也. 又

此三段前一後一□皆不開. 中間一段自有

三段別也. 初有兩行半先略頌合三種不虛.

第二有二行將欲廣頌合先引證勸信也. 第

三有九行正廣頌上第一略頌合不虛也. 今

言兩行半略頌合者. 初一行頌第一. 次一行

頌第二. 次半行頌第三也. 今者第一汝等累

劫一行卽頌合以重奪輕不虛. 上合譬言初

說三乘只一句也. 我雖先說此一行卽頌合

稱本心不虛. 上合譬言引導衆生亦只一句

也. 但盡生死者但生死有二種. 然分段中苦

惱深重. 是故三乘方便引汝令離炎灼之苦.

唯盡分段生死未盡變易生死. 故言但也. 復

應進斷變易成無上道豈應止此陸身滅智.

故言而實不滅也. 今所應作唯佛智慧此半

行卽頌合與過望不虛. 上合譬言然後但以

大乘而脫度之也. 若有菩薩此下兩行是第

二引勝人. 證如來不虛勸信. 此兩行卽成二

意. 初偈正引證. 後卽出證人之語也. 若人

小智此下有九行偈是第三. 卽廣上第一略

頌合三種不虛也. 今此九行自分爲三段.

中              欄

初有六行卽廣上. 汝等累劫下一行略明以

重奪輕不虛. 就此六行中初二行明苦諦.

二行明集諦. 一行明滅諦. 一行明道諦也. 第

二從是人於何而得解脫下有一行半卽廣

上. 我雖先說一偈稱本心不虛也. 第三從佛

說是人未實滅度下有一行半卽廣上. 今所

應作唯佛智慧半行明與過所望不虛也. 我

意不欲令至滅度者此則取上語. 其義可心.

斯人若未得無上道之時我意. 終不祇令至

昔日滅度也. 我爲法王於法自在向言十五

行半大分爲三段. 此下一行是第三擧法王

結明不虛. 然不自在人出言多虛. 佛是法

中之王實不虛也   從汝舍利弗我此法印

又前判云正譬說開三顯一化中根人中本有

兩段. 第一是舍利弗請其中自有三段已訖

也. 第二是如來答亦有三段. 第一是譬說緣

起其中有二. 初呵後許也. 第二正譬說開三

顯一其中有二. 卽是長行與偈亦已訖也. 中

根之人旣解同歸之理先三後一之意. 故自

此下盡品有六十五行偈是第三卽Ｃ勸中根

人受行. 然奬勸之意祗明弘經益物自行化

他. 種同歸之因感圓極妙果也. 菩薩萬行乃

備衆德皆修. 若的明要者不出自行化他. 自

行則如說修行化他則弘經益物. 兼除老病

菩薩之謂也. 但[&FFFF]#果之心易生行因之意難

立. 是故此中單勸[&FFFF]#果. 旣願行因貧福自顯.

此意已具如前述. 不復細解. 又解所以不勸

[&FFFF]#果者與授記品相近故不勸[&FFFF]#果也. 此中

祗以弘經益人以爲行因亦有兩段. 兩段之

下              欄

者第一一行偈先出所弘之經. 第二從在所

遊方下有六十四行偈正示其弘經益物之方

也. 今第一言我法印者卽是所弘之經. 印

者故如此人名字印此函書送與所與之人.

[&FFFF]#與所不與之人. 然法華經猶如函書. 但

經中所明因果猶如書中所表之事也. 如來

言敎題此經名字猶如印也. 弘經菩薩如送

書人也法印深意其義如此    從在所遊方

勿妄宣傳此下六十四行是第二正示其弘經

益物之方奬勸行因之意. 此中自有三段.

初有半行據總略勸弘經益物. 第二若有聞

者下有十行偈據別略勸弘經之方. 第三若

有不信毁謗此經下有五十三行半偈廣示

弘經方法表行行因之相    今言在所遊方

勿妄宣傳者是第一. 然勿妄之言其意難

了. 今且作四句明之. 一言惡人[&FFFF]#爲說此亦

是勿妄. 二者惡人亦爲說善人亦爲說此亦

是勿妄. 三者惡人應爲說善人[&FFFF]#爲說. 四

者善人應爲說惡者[&FFFF]#爲說. 今不同前三句.

何故前三句太甚通漫故. 的取第四句正惡

人[&FFFF]#爲說善人應爲說. 問者言如來慈父等

視如子且又放光普照有識皆□. 今復言善

人應爲說惡人[&FFFF]#爲說非唯生分別之心. 亦

違慈父之意. 解者言放光普照表慈悲平等.

今明善人應爲說惡人[&FFFF]#爲說. 此則示身子弘

經益物之方. 善人應爲說卽是勸善惡人[&FFFF]#

爲說卽是誡惡. 且又强爲惡人說者非唯直

生不信之心. 亦復增長誹謗之罪. 是故涅槃

言諸佛聖人不爲衆生作煩惱因緣. 又欲斥